Iwudam d iferdisen ilsasiyen deg tira n tsiwelt, ur nezmir ara ad tt-idnessugenmebla yis-sen, imi fell-asen i tebna, d nutni i yesseddayen tigawin d yineḍruyen, nezmer ad ten-naf d imdanen neɣ d iɣersiwen. SALHI Mohand Akli yura-d: Awadem, d aferdis agejdan di Tesleḍt n tsiwelt, am tigawt, am tkerrist, am wakud, am wadeg16. Ɣer tama nniḍen ad naf Tomacheveski yenna-d: Amaru yessexdam iwudam akken ad dyejbed lwelha n yimeɣri tin ara yeččaren d leḥmala akked d lferḥ i kra n yiwudam, akked tin ara yeččaren d lkerh akked d ustehzi i kra nniḍen17.